ROMÂNIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
- pentru aprobarea Studiului de oportunitate privind concesionarea prin licitaţie publică  a unui teren situat pe strada Dealului 

Analizând proiectul de hotărâre înregistrat sub nr. 37/17.04.2026 pentru aprobarea Studiului de oportunitate privind concesionarea prin licitaţie publică  a unui teren situat pe strada Dealului, iniţiat de primarul oraşului,
Având în vedere :
[bookmark: _Hlk227322018]- referatul de aprobare, înregistrat sub nr.6003/17.04.2026;
         - raportul de specialitate întocmit de compartimentul de resort, înregistrat sub nr. 6004/17.04.2026;
- Hotărârea Consiliului Local nr. 26/23.02.2021  privind aprobarea Inventarului bunurilor care alcătuiesc domeniul privat al orașului Boldești - Scăeni, cu modificările şi completările ulterioare;
- dispoziţiile art. 308 şi 309 din OUG nr. 57/2019 privind Codul administrativ; 
- extrasul de Carte Funciară  pentru numărul cadastral 21481;
- avizul Administrației Naționale a Rezervelor de Stat și Probleme Speciale nr. 3403PS/15.11.2023;
          - avizul secretarului general, înregistrat sub nr.6005/17.04.2026;
- avizul comisiilor de specialitate nr.1 și nr.2 - Comisia pentru dezvoltarea economico-socială şi de mediu, cooperarea interinstituţională pe plan intern şi extern, respectiv Comisia pentru administrarea domeniului public şi privat, gestionarea serviciilor de interes local;
În temeiul prevederilor art. 129, alin.(2) lit. c) şi alin. (6), lit. b), art. 139 alin. (1) şi alin.(3), lit. g) şi ale art. 196, alin. (1) lit. a) din O.U.G. nr. 57/2019 privind Codul administrativ,
 	Consiliul Local al oraşului Boldeşti-Scăeni, întrunit în şedinţa publică ordinară în data de 28.04.2026, adoptă prezenta hotărâre:

Art.1. (1) Se aprobă Studiul de oportunitate privind concesionarea prin licitaţie publică a terenului situat pe strada Dealului, având numărul cadastral 21481, conform anexei nr. 1. 
(2) Terenul are datele de identificare conform anexei nr. 2 şi configuraţia potrivit Planului de amplasament şi delimitare.
Art.2. Componenţa comisiei pentru elaborarea Caietului de Sarcini şi întocmirea Documentaţiei de atribuire se  va stabili prin dispoziţia primarului.
Art.3. Anexele nr. 1 şi 2 şi Planul de amplasament şi delimitare fac parte integrantă din prezenta hotărâre.
Art.4. Pe data prezentei Hotărârile Consiliului Local nr. 170/28.11.2023, cu modificările şi completările ulterioare şi 34/13.03.2024 îşi încetează aplicabilitatea.
Art.5. Primarul oraşului Boldeşti-Scăeni, prin intermediul Serviciului patrimoniu local şi monitorizare servicii publice, va duce la îndeplinire prezenta hotărâre.
Art.6. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial.    

     TĂNĂSESCU STELIAN-HORAȚIU  
        CONTRASEMNEAZĂ

